Public procurement notice: Contract Notice
Published: 2020-08-26
Buyer: Region Hovedstaden
Country: DK
Contract type: Works
Procedure: Competitive procedure with negotiation
CPV classification: 45000000: Construction work | 45100000: Site preparation work | 45113000 | 45210000: Building construction work | 45213400
Submission deadline: 2020-09-30
Award criteria: The most economic tender
EU fund: ESF

Technical requirements: Som led i udviklingen af Nyt Hospital Bispebjerg skal der opføres et Nyt Uddannelsescenter Bispebjerg. Nyt Uddannelsescenter Bispebjerg skal skabe attraktive og fleksible fysiske rammer for uddannelse og samarbejder på tværs af fag, specialer og sektorer. Det nye uddannelsescenter omfatter i ca. 2.-3 000 etage m
Region Hovedstaden, Center for Ejendomme (CEJ/bygherren) er bygherre for ”Nyt Uddannelsescenter Bispebjerg”. Projektet skal skabe rammer for et nyt uddannelsescenter indeholdende faciliteter for hospitalets interne og eksterne møde- og undervisningsaktiviteter og dertil knyttede administrative- og servicefunktioner. Nærmere beskrivelse fremgår af det samlede udbudsmateriale.
Bygherren har ansvar for, at de lovmæssige krav til statsligt byggeri overholdes og efterleves. Bygherren er byggeriets øverste beslutningstager i forbindelse med bl.a. planlægning, organisering, økonomiske disponeringer, kontraktindgåelser og gennemførelse af byggeriet. Bygherren ønsker, at projektet bliver opført i et tæt samarbejde mellem projektets parter, hvor roller og ansvar er klare og veldefinerede.
Projektet er udbudt i totalentreprise og denne byggesagsbeskrivelse retter sig til den kommende totalentreprenør og hans projektorganisation (Totalentreprenøren). Formålet er at beskrive byggesagens forløb og indhold fra afslutningen af udbuddet og indtil bygningerne er ibrugtaget. Denne beskrivelse indeholder processer og krav i forhold til byggesagens gennemførelse. For krav til selve byggeriet henvises til det øvrige udbudsmateriale, herunder særlig udbudsdokumentet "Konkurrenceprogrammet" med bilag.
Bygherren har på matriklen Bispebjerg Hospital besluttet at alle delprojekter skal koordineres under fælles byggeplads, se nærmere i udbudsmaterialet. Bygherre forestår et antal bygherreleverancer, herunder diverse forsyninger til bygningen. Se nærmere i udbudsmaterialet vedr. dette samt forventede terminer jf. hovedtidsplanen.
Det understreges at totalentreprenøren er ansvarlig for, at alle rådgivere, underentreprenører og leverandører er orienteret om byggesagen som helhed, vilkårene på stedet og herunder også de aktiviteter og terminer som er fastsat for af bygherrens leverancer.
Ansøgeren må oplyse maksimalt 8 referencer som dokumenterer ansøgers tekniske og faglige formåen med:
Opførelse af undervisningsbygning, møde- eller konferencecenter eller tilsvarende bygninger i sammenhæng med et samlet bygningskompleks, herunder følgende ydelser:
b) Ledelse af projekter, herunder styring og gennemførelse af projekter i totalentreprise af en tilsvarende størrelse og kompleksitet.
c) Erfaring med arkitektrådgivning i forbindelse med møde- og undervisningsbyggeri af en tilsvarende funktionalitet og størrelse.
d) Erfaring med ingeniørrådgivning i forbindelse med møde- og undervisningsbyggeri af en tilsvarende funktionalitet og størrelse.
Referenceprojekterne må ikke være ældre end 5 år og skal som minimum være i udførelsesfasen og med fordel afleveret til bygherre.
Ansøgerne må oplyse maksimalt 8 referencer og det er ansøgerens ansvar at referencerne dækker de ovenfor opstillede kategorier a) til d). Hver reference bør ikke fylde mere end 2 A4-sider. En reference kan dække flere kategorier. Hvis der afleveres flere referencer, vil der blive lagt vægt på de 8 første referencer i ansøgningen.
Udvælgelsen af ansøgere vil ske på baggrund af en samlet vurdering af relevansen af ansøgerens referencer i forhold til den udbudte opgave, således, at ansøgerne med de mest relevante referencer udvælges.